20/05/2016 | Administración LocalMunicipal
Ferrol
Concellería de Emprego
Convocatoria pública de subvención para actividades de promoción e dinamización do comercio e hostalería de Ferrol durante o ano 2016

ANUNCIO Convocatoria pública de subvención para actividades de promoción e dinamización do comercio e hostalería de Ferrol durante o ano 2016 O Pleno do Concello, na sesión celebrada o 28/04/2016, adoptou un acordo de aprobar as bases reguladoras e convocatoria de subvención dirixida a asociacións para actividades de promoción e dinamización do comercio e da hostalería de Ferrol durante o ano 2016 que na súa parte dispositiva di: “Primeiro. –Aprobar as bases da convocatoria. Segundo. –Aprobar o gasto correspondentes, segundo o seguinte detalle: – Obxecto da subvención: establecer as bases reguladoras da subvención para o comercio e para a hostalería de Ferrol na súa convocatoria do 2016. – Importe: 90.000. – Partida: 02104-2413-48000. – Outras características: as recollidas nas bases reguladoras Terceiro. –Aprobar a convocatoria pública para a concesión de subvención dirixida a asociacións para actividades de promoción e dinamización do comercio e hostalería de Ferrol durante o ano 2016, concedendo un prazo de 15 días naturais, contados a partir do seguinte á publicación do anuncio desta convocatoria no Boletín Oficial da Provincia”. ANEXO Convocatoria pública de subvención para actividades de promoción e dinamización do comercio e hostalería de Ferrol durante o ano 2016 Base 1.–Liñas estratéxicas O Concello de Ferrol está a apoiar todas aquelas actividades e actuacións dirixidas á promoción, fomento, modernización e apoio ao comercio de proximidade e á hostalería como eixo vertebrador da economía local. Por medio desta convocatoria establécense dúas liñas principais de axuda: 1.ª liña: dinamizar a oferta comercial e hostaleira de Ferrol coa organización de eventos nas principais rúas e prazas da cidade, así como calquera outro reclamo promocional que contribúa a consolidar a cidade como referente comercial e hostaleiro.2.ª liña: reforzar a imaxe de cidade coa edición de material promocional de Ferrol a través de materiais de uso comercial e hostaleiro. Base 2.–Réxime xurídico O marco normativo desta convocatoria está constituído polas seguintes leis e disposicións legais que se nomean a continuación e polas súas normas de desenvolvemento, así com cantas outras normas, legais ou regulamentarias, conteñan prescricións relativas ás subvencións ou sexan susceptibles de produciren efectos no devandito ámbito: – Lei 7/1985, do 2 e abril, reguladora das bases de réxime local e RD 2568/1986, de 28 de novembro polo que se aproba o Regulamento orgánico de funcionamento e réxime xurídico das entidades locais. – Lei 5/1997, do 22 de xullo, de administración local de Galicia. – Lei 38/2003, do 17 de novembro, xeral de subvencións xunto co RD 887/2006, do 21 de xullo, polo que se aproba o seu regulamento – Lei 9/2007, do 13 de xuño, de subvencións de Galicia – Lei 30/1992, de 26 de novembro, de réxime xurídico das administracións públicas e do procemento administrativo común – Bases de execución do orzamento municipal vixente Base 3.–Obxecto da subvención Establecer as normas para a solicitude, a concesión, a xustificación e o pagamento das subvencións en réxime de concorrencia competitiva que conceda o Concello de Ferrol para a promoción e dinamización do comercio e da hostalería da cidade durante o ano 2016. Será de aplicación nesta convocatoria a todas aquelas actividades que se realicen no período comprendido entre o 1 de xaneiro de 2016 e o 15 de novembro de 2016.1.ª liña de axuda: dinamización comercial e hostaleira – Deseño, organización, xestión e desenvolvemento de actividades continuadas destinadas a incentivar, motivar e facer uso dos servizos comerciais e hostaleiros da cidade. – Difusión das actividades subvencionadas para acadar máis proxección e poder chegar a un maior número de perosas e de territorio. – Apoio ás liñas de comercialización e promoción de produtos de calidade que permitan o seu asentamento no mercado local. – Realización de feiras, mercados ou festas directamente relacionadas coa promoción de produtos ou eventos identificativos da zona e que contribúan á promoción económica e dinamización da cidade. – Realización de cursos de formación, organización de xornadas, exposicións ou seminarios dirixidos á mellorar o funcionamento e a calidade dos servizos comeciais e hostaleiros.2.ª liña de axuda: promoción da cidade – Edición de material promocional da cidade para uso nos distintos sectores contribuíndo a apoiar e difundir a imaxe de Ferrol: – Material promocional xa existente: bolsas do comercio, vasos térmicos da hostalería e bolsas dos mercados.(*) – Calquera outro produto promocional que abonde no obxecto desta liña e complemente os recursos xa esistentes. (*) O Concello de Ferrol pon a disposición das entidades solicitantes a autorización de uso dos dereitos e do arquivo informático para a reedición de material promocional xa existente para a finalidade establecida nesta 2.ª liña de axuda. (*) A porcentaxe subvencionable poderá incrementarse até un máximo de 10% en aquelas actuacións que se fagan conxuntametne entre as entidades participantes. Financiamento: – Total importe consignado: 90.000 €. – Aplicación orzamentaria: 02104-2413-48000. Cada liña de axuda que se solicite deberá estar perfectamente definida: – Actividade, temporalización, custe económico, % solicitado e, de ser o caso, outras axudas/subvencións para o mesmo fin. Base 4.–Exclusións Quedan excluídas desta convocatoria e polo tanto non poderán ser obxecto de axuda as seguintes actividades: – Actividades xa subvencionadas dende o Concello de Ferrol a través de calquera outra convocatoria ou procedemento de colaboración. – As viaxes de ocio e os gastos de manutención, por iso, este tipo de gastos, tampouco poderán incluírse nos orzamentos que se presenten para calquera outra finalidade. – As actividades de carácter confesional nin as festas, agás aquelas que teñan como obxectivo a promoción e dinamización económica da zona. – Os gastos de funcionamento das entidades/asociacións. – Calquera outra actividade que a criterio da Comisión de Avaliación non contribúa á finalidade desta convocatoria. Base 5.–Entidades solicitantes, requisitos, obrigas e difusión 5.1.–Solicitantes: Poderán concorrer a esta convocatoria todas aquelas asociacións, sen ánimo de lucro, representativas das principais zonas comerciais da cidade para a realización de actividades dirixidas a promocionar e dinamizar o sector comercial e hostaleiro de Ferrol en calquera das liñas de axuda e que cumpran os requisitos desta convocatoria.5.2.–Requisitos: Para ser beneficiarias das axudas, as ditas entidades deberán cumprir os seguintes requisitos: – Estar legalmente constituídas como tales, sen ánimo de lucro e inscritas no Rexistro Municipal de entidades do Concello de Ferrol. – Cumprir os requisitos desta convocatoria – Non contravir o regulado nos artigos 13 e 14 da Lei 38/2003, do 17 de novembro, xeral de subvencións. – Estar ao corriente das súas obrigas tributarias (estatal, autonómica e local) e coa Seguridade Social. – Desenvolver as súas actividades no ámbito territorial da localidade ou sobre temas de interese para ela.5.3.–Obrigas: – Realizar as actividades e cumprir cos fins e propósitos que fundamenten a concesión da subvención. – Acreditar ao Concello de Ferrol a realización da actividade e o cumprimento do seu fin. – Cumprir as condicións que se determinen nas bases e na concesión da subvención. – Someterse ás actuacións de comprobación dos servizos correspondentes por razón da materia así como as de control financeiro que correspondan á Intervención Municipal. – Comunicarlle ao Concello de Ferrol a obtención de subvencións ou axudas para a mesma finalidade, procedentes de calquera das Administracións Públicas ou entidades públicas ou privadas, así como outros ingresos ou recursos que financien a mesma actividade. – Dar cumprimento das obrigas de publicidade debendo constar o financiamento do Concello de Ferrol en todas as actividades subvencionadas en calquera dos medios de difusión (gráficos, dixitais ou audiovisuais). Así mesmo, deberá aparecer o logo do Concello de Ferrol de conformidade coas normas de edición establecidas.5.4.–Difusión: – Para cumprir co obxectivo fundamental desta convocatoria deberá garantirse a máxima difusión das actividades subvencionadas: – Cada entidade deberá comunicar ao gabinete de prensa do Concello de Ferrol, con suficiente antelación, a programación mensual das actividades subvencionadas. Base 6.–Condicións da concesión – A concesión das subvencións realizarase en réxime de concurrencia competitiva. – O importe da subvención outorgada será establecido a proposta da comisón avaliadora en función das solicitudes recibidas, así como, das puntuacións obtidas segundo os criterios de valoración. – A entidade solicitante poderá optar por unha ou polas dúas liñas de axuda. – Cando dentro dunha liña de axuda presente varias actividades deberá indicar a prioridade dunhas sobre outras. – A inconcreción da actuación ou falta de detalle do gasto das actividades non será valorada e, polo tanto, non subvencionable. – Tendo en conta as liñas de axudas solicitadas, a entidade beneficiaria deberá asumir unha porcentaxe mínima de cofinanciamento. Base 7.–Solicitudes As solicitudes das subvencións deberán formularse nos modelos normalizados que se facilitarán no Rexistro Xeral do Concello de Ferrol así como na páxina web do Concello de Ferrol.7.1.–Lugar e prazo de presentación de solicitudes: 7.2.-Documentación: a) Documentación xeral: – (*) Copia compulsada da tarxeta do NIF da entidade – (*) Copia compulsada do DNI da persoa que actúa como representante e documento que acredite a súa representación. – (*) Copia compulsada dos estatutos da entidade. – Designación da conta bancaria na que se efectuarán os ingresos, segundo as normas establecidas pola Tesourería Municipal (www.ferrol.es, sede electrónica, descarga de impresos, Tesouraría, alta ou baixa de datos bancarios). – Certificación orixinal acreditativa do acordo de solicitude da subvención por parte da entidade. – Acreditación mediante documentos orixinais de estar ao corriente das súas obrigas coa Tesouraría da Seguridade Social, coa Facenda estatal, autonómica, así como, co Concello de Ferrol. (*) No caso de que esta documentación xa esté no órgano xestor da subvención non será necesario entregala, agás que se produxera algún cambio. Deberá indicarse esta situación no modelo de solicitude e, de ser o caso, declaración xurada de que a documentación existente non sufriu variación ningunha. No modelo de solicitude: – Declaración responsable do cumprimento dos requisitos para obter a condición de beneficiario, segundo o art.13 da Lei 38/2003, de 17 de novembro, xeral de subvencións. – Declaración responsable onde se sinale que cumpre co establecido no art.14 da Lei Lei 38/2003, de 17 de novembro, xeral de subvencións. – Relación detallada doutros ingresos ou subvencións que tamén financien a actividade subvencionada (indicando, de ser o caso, importe e procedencia). b) Documentación específica: 1.–Solicitude de subvención (Modelo solicitude para cada liña). 2.–Proxecto-Memoria de cada liña solicitada (asinada polo representante da entidade). No caso de que a documentación presentada fose incorrecta ou insuficiente, daráselle á entidade solicitante un prazo de 10 días hábiles para a súa emenda. Pasado o dito prazo sen que a entidade interesada atenda o requirimento, entenderase que desiste da súa petición. Base 8.–Resolución 8.1.–Comisión de valoración Crearase unha comisón avaliadora que será a encargada de valorar as solicitudes presentadas segundo os criteiros de valoración e, posteriormente, realizar unha proposta motivada. A comisión avaliadora estará composta polos seguintes membros: – Presidencia: o concelleiro delegado de Promoción Económica, Recursos Humanos, Consumo e Comercio ou concelleiro/a en que delegue. – Vocais: un representante da Asociación de Consumidores de Ferrol e dous funcionarios do Concello de Ferrol. – Asistencia técnica: un técnico municipal da concellería de Emprego. – Secretaría da comisión avaliadora (con voz pero sen voto): o secretario xeral do Concello ou funcionario/a en quen delegue.8.2.–Valoración das solicitudes A valoración das solicitudes realizarase de conformidade cos seguintes criterios de valoración en réxime de concurrencia competitiva: Asignarase a puntuación maxima a aquelas solicitudes que presenten a proposta máis elevada de cada un dos criterios obxectivos de valoración e reducirase proporcionalmente as ditas puntuacións para as propostas restantes. A selección das peticións e a contía das subvencións determinarase logo da consideración das actividades que se van realizar ponderando os criterios de valoración descritos anteriormente.8.3.–Concesión A concesión das subvencións realizarase mediante o réxime de concorrencia competitiva e será aprobada por resolución da concelleira delegada titular da Área de Economía, Facenda, Emprego e Recursos Humanos, tralo informe coa proposta da comisión avaliadora xunto coa formulación do informe-proposta de resolución realizado pola unidade encargada da tramitación do expediente. Base 9.–Notificación e publicidade da resolución As subvencións concedidas publicaranse no taboleiro de anuncios e na páxina web do Concello de Ferrol. O prazo máximo para resolver e notificar a resolución expresa ás entidades será de seis meses contados a partir do día seguinte á data de finalización do prazo de presentación das solicitudes. Transcorrido este prazo, a falta de resolución e notificación producirá efectos desestimatorios. O acto de resolución da subvención esgota a vía administrativa. De conformidade co disposto no art.116 da Lei 30/1192, de 26 de novembro, poderase interpoñer recurso potestativo de reposición ante o órgano competente deste Concello, no termo dun mes a contar dende o día seguinte ó da recepción da notificación, ou ben directamente recurso contencioso administrativo ante o xulgado contencioso administrativo correspondente. Base 10.–Xustificación e pagamento 10.1.–Prazo da xustificación O prazo para a xustificación das subvencións rematará o 15 de novembro de 2016. No caso de que a documentación xustificativa fora incorrecta ou insuficiente, darase un prazo de 10 días para a súa emenda. Trancorrido o dito prazo sen que a entidade interesada atenda o requirimento, entederase que desiste da súa petición, dictando resolución que deberá ser notificada á entidade benefiaria.10.2.–Consideracións xerais – Poderán realizarse pagos fraccionados correspondentes ao ritmo de execución das accións subvencionadas, aboándose a conta pola contía equivalente á xustificación presentada: – Para realizar cada pagamento parcial a entidade beneficiaria deberá presentar a súa xustificación por medio de “conta xustificativa” que se describe no apartado 10.3 destas bases. – Xunto coa documentación requirida, a entidade beneficiaria deberá achegar un compromiso no que conste que no prazo de 10 días a partir da data na que o Concello de Ferrol realice o ingreso efectivo da xustificación parcial da subvención, presentará os documentos acreditativos de pagamento dos ditos gastos. O incumprimento deste compromiso impedirá o pago anticipado das seguintes xustificacións parcias. – Este compromiso non será de aplicación coa presentación por parte da entidade beneficiaria da última xustificación, xa que será de obrigado cumprimento adxuntar os documentos acreditativos de pagamento dos ditos gastos. – As ditas xustificacións parciais: – Non poderán realizarse por importe inferior ao 25% da subvención concedida. – A xustificación final non poderá ser inferior ao 15% da subvención concedida. – Poderá haber a posibilidade de realizar pagos anticipados que suporán a entrega de fondos con carácter previo á xustificación, como financiación necesaria para poder levar a cabo as actuacións inherentes á subvención: – O importe máximo autorizado de pago anticipado será o 50% do total da subvención concedida. – Réxime de garantías: a entidade beneficiara que se acolla a esta opción quedará obrigada a constituír garantía por un importe igual á cantidade de pago anticipado. – A constitución de garantía realizarase nas modalidades e coas características e requisitos dispostos na normativa vixente. – O importe a xustificar será o 100% do gasto executado (o importe de subvención + o importe de cofinanciamento). – No caso de que o importe xustificado sexa unha cantidade inferior á que se deba xustificar, o importe que aboará o Concello de Ferrol establecerase mediante unha equivalencia. – No caso de que se xustifique un gasto inferior ao 50% do importe a xustificar, non se considerará cumprida a finalidade básica da subvención, polo que non se aboará cantidade ningunha. – O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. – Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.10.3.–Documentación xustificativa A entidade beneficiaria deberá presentar a documentación xustificativa a través do Rexistro Xeral do Concello de Ferrol no prazo establecido na convocatoria. A documentación a presentar será a seguinte: – Unha memoria xustificativa do cumprimento do obxecto da subvención concedida indicando, cando menos, as actividades realizadas, persoas benefiarias e resultados obtidos. – Facturas orixinais ou documentos de valor probatorio equivalente no tráfico xurídico mercantil o con eficacia administrativa polo importe total da subvención concedida, ao abeiro do establecido no artigo 30.3) da Lei 38/2003 de 17 de novembro (Lei xeral de subvencións e o seu Regulamento). Poderase xustificar con copia compulsadas sempre que previamente se inclúa no orixinal a seguinte dilixencia, asinada polo responsable: “Dilixencia.–En cumprimento da Lei 38/03 esta factura foi utilizada como xustificante do gasto para a obtención da subvención do Concello de Ferrol. do ano.” – Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa. No caso do pagamento por transferencia bancaria: xustificante bancario; no caso do pagamento por cheque: extracto bancario e copia da matriz do talón, no caso de transferencia electrónica xustificante impreso co selo da entidade e extracto. En todo caso, sempre deberá vir perfectamente identificado o gasto e a súa correspondencia coa factura ou documento de valor probatorio. – Relación clasificada dos gastos e investimentos da actividade, con identificación do acredor e do documento, o seu importe, a data de emisión, e no seu caso, a data de pagamento, de acordo co artigo 75 do RD 887/2006 do Regulamento da Lei 38/2003 xeral de subvencións (LXS). Segundo (ANEXO 1). – Declaración sobre a obtención de axudas para a mesma finalidade procedentes de calquera outra administración pública ou de particulares ou de entidades privadas (ANEXO II). – Designación da conta bancaria na que se efectuarán os ingresos, segundo as normas establecidas pola Tesourería Municipal (www.ferrol.es, sede electrónica, descarga de impresos, Tesouraría, alta ou baixa de datos bancarios). – Declaración responsable de que a entidade se atopa ao corriente no cumprimento das obrigas de carácter tributario (estatal, autonómico e local) e da Seguridade Social en subvencións de importe até 3.000 €. No suposto de concesión de subvencións por importe superior a 3.000 € será obrigatoria a presentación dos correspondentes certificados oficiais. – Probas do cumprimento das obrigas de publicidade a tavés da achega de documentos gráficos nos que conste a colaboración do Concello de Ferrol en toda información (impresa, informática ou audiovisual) que se fixeran relacionadas coas actividades subvencionadas. – Declaración responsable do cumprimento dos requisitos para obter a condición de beneficiario, segundo o art.13 da Lei 38/2003, de 17 de novembro, General de Subvenciones e do art.10 da Lei 9/2007, do 13 de xuño, de subvencións de Galicia (ANEXO IV). 10.4.–Procedemento de reintegro de subvencións O imcumprimento do establecido nesta convocatoria poderá conlevar a obriga de reintegro parcial ou total dos fondos recibidos, así como ao pago dos xuros de mora que se devenguen dende o día no que se realizou o pagamento até o momento no que se acorde a procedencia do reintegro. O dito procemento realizarase de conformidade co disposto no artigos 41 e seguintes da Lei 38/2003 (LGS) e nos art.91 e seguintes do RD 887/2006. Base 11.–Obrigas das entidades beneficiarias As obrigas das entidades beneficiarias son as recollidas na Lei 38/2003, xeral de subvencións, no RDL 887/2006 e na Lei 9/2007, de subvencións de Galicia. Base 12.–Autorizacións administrativas A entidade colaboradora encargarase de conseguir calquera tipo de autorización que deba obter das administracións competentes, incluída a municipal, para a realización das actividades obxecto desta convocatoria e será, así mesmo, a única responsable do seu cumprimento. Base 13.–Uso da lingua galega e dunha linguaxe non discriminatoria As comunicacións co Concello de Ferrol así como as difusións relativas ao obxecto desta convocatoria deberán realizarse en galego en cumprimento da Ordenanza Municipal de Normalización Lingüística. Igualmente, empregarase unha linguaxe non discriminatoria nin excluínte do xénero feminino. Disposición adicional primeira En cumprimento do disposto no artigo 5 da Lei Orgánica 15/1999, de Protección de Datos de carácter Persoal, infórmase que os datos persoais recollidos nesta solicitude, incorporaranse a un ficheiro, para o seu tratamento, coa finalidade da xestión deste procedemento. Vostede poderá exercer os seus dereitos de acceso, rectificación, cancelación e oposición previstos na Lei, mediante un escrito dirixido ao Concello de Ferrol. Disposición adicional segunda A participación na convocatoria supón a aceptación das súas bases reguladoras. Disposición final A presente convocatoria entrará en vigor coa súa publicación no Boletín Oficial da Provincia, e será válida para o ano 2016. O que se fai público para xeral coñecemento. Ferrol, 3 de maio de 2016. O alcalde Jorge Juan Suárez Fernández